A NETFLIX SAJÁT GYÁRTÁSÚ SOROZATA
Korlátlan hatalom.
Ugyan már, titokban te is erre vágysz.
Csak nem tudod, hogy szerezd meg.
De én igen.
Megvan a recept.
Azok a taktikák, amelyekkel a leghírhedtebb zsarnokok
elképzelhetetlen hatalmat szereztek.
Mindegyikük a maga egyéni módján.
RAGADD MEG A HATALMAT
TAPOSD EL AZ ELLENFELEIDET
URALKODJ TERRORRAL
KONTROLLÁLD AZ IGAZSÁGOT
TEREMTS ÚJ TÁRSADALMAT
Na most, van itt egy kis probléma.
Az erre az útra lépőket kellemetlen döntések várják.
Persze uralkodni nem könnyű.
Belenézel?
Mi jut az eszetekbe a „zsarnok” szóról?
KEGYETLEN ÉS ELNYOMÓ URALKODÓ
Nem. Túl egyszerű.
A zsarnokság azoknak való, akik eredményt akarnak.
A történelemben nem a szabadság volt a gyakoribb.
Imádjuk, ha uralnak minket.
Nehéz időkben nagy a vonzereje annak,
ha valaki azt állítja, egyedül rendbe tud hozni mindent.
A történelem legsikeresebb zsarnokai pontosan ezt teszik.
Teljesen átalakítják a társadalmat.
Ha pontosan követed a lépéseiket,
neked is sikerülhet!
A zsarnokságnak kézikönyve van. Ha zsarnok akarsz lenni,
csak végig kell menned rajta.
Ez minden.
Az első lépés azonban kiemelkedni a tömegből,
és megragadni a hatalmat.
Itt kezdődik a történetünk, a kudarcot vallott tájképfestővel,
akinek sikerült a világ legnagyobb hatalmú emberévé válni.
1934. SZEPTEMBER EGY HÓNAPPAL HITLER HATALOMÁTVÉTELE UTÁN
Íme, itt van! Adolf Hitler.
Egy hónappal azután, hogy Németország teljhatalmú ura lett.
Tehát, pontosan hogy lett Adolf Hitlerből Adolf Hitler?
És mit tanulhatsz tőle a hatalom megszerzéséről?
ADOLF HITLER RAJZAI
A húszas éveiben Hitler kiábrándult, nincstelen,
barátok nélküli bukott művész volt.
Beszéltem valakivel, aki ismerte,
és azt mondta, teljesen jellegtelennek találta.
Vézna volt, a kézfogása ernyedt és izzadt.
Hogy lehet, hogy ez a férfi a karizmájával rabul ejtette
Európa egyik legnagyobb országát a XX. században?
Valójában egyszerű a dolog.
Ha uralkodni akarsz,
először hinned kell abban, hogy menni fog.
TAKTIKA HIGGY MAGADBAN
A zsarnokoknak
megalomániás módon kell hinniük saját képességeikben.
Ez elengedhetetlen.
Gyakran felszabadítónak tartják magukat.
Gyakran meg vannak győződve arról,
hogy csak ők menthetik meg és tehetik jobbá a világot.
Vagyis különlegesek.
Ahogy majd láthatjuk, nem csak Hitler gondolta ezt.
Indulhat a film!
Az észak-koreai legenda szerint Kim Dozsongil születésekor
új csillag gyulladt ki az égen,
dupla szivárvány jelent meg, és a tél tavaszba váltott.
Szaddam Husszein azt mondta, Isten kente fel arra,
hogy örökké uralja Irakot,
és bizonyítékként azt hozta fel, hogy sokszor menekült meg a haláltól.
Haiti diktátora, François Duvalier önmagát örökkévaló lénynek nevezte,
és azt mondta, a vuduhatalma okozta JFK megölését.
Ki merné tagadni?
De hol találhatunk rá ennek a hitnek a forrására?
1918 16 ÉVVEL HITLER DIKTÁTORRÁ VÁLÁSA ELŐTT
Hitler azt állította, váratlan helyen bukkant rá.
Az I. világháború véráztatta lövészárkaiban.
Egy nap szolgálat közben különös hang üzent neki.
„Menj onnan!”
Számos bajtársa azonnal meghalt,
Hitler viszont karcolás nélkül úszta meg.
Később, a háború vége felé,
Hitler egységét mustárgáztámadás érte az ypres-i csatában.
A közeli kórházban lábadozott, amikor egy pap rossz hírt közölt vele.
A háború véget ért.
Németország megadta magát.
A sokktól elvesztette a látását.
Hisztérikus vakság.
Ekkor, a kétségbeesés mélyén,
csodálatos víziót látott a nemzet jövőjéről.
Innentől kezdve sosem kételkedett a küldetésében.
Hitler egyik híres mondta ez:
„Egy alvajáró magabiztosságával menetelek a sorsom felé.”
Miután meglett a küldetése Németország felemelésére, robotpilóta kapcsolt.
Semmi sem tántoríthatta el a céljától.
Ez a magabiztosság az, amely minden jövőbeli zsarnoknak kötelező.
Bár egyesek más kifejezést használnak.
A potenciális diktátor általában rendkívül narcisztikus személyiség.
Azt gondolják, hogy ők a világ közepe,
és mindennek az akaratuk szerint kell történnie.
Ebben nagyon különböznek az átlagemberektől.
Ez talán nem is olyan rossz dolog.
De mielőtt beteljesítenéd a sorsod,
nagy akadályokat kell legyőznöd.
Kezdjük azzal, hogy még nincsenek követőid.
A hatalom megragadásának első lépéseként
az embereket megragadó üzenetre lesz szükséged,
de erre is megvan a bombabiztos recept.
TAKTIKA ÉPÍTS A SÉRELMEKRE
Egy tökéletes világban a társadalom nem akarna vaskezű zsarnokot,
de nézzünk csak körül! Az emberek dühösek.
És célpontot keresnek.
Terrorista szörnyetegek!
A zseni átlátja és megérti az utálat természetét,
amely már létezik…
és önmagát kínálja megoldásként
a leszámolásra a megvetett csoporttal.
Megragadnád a nép figyelmét? A teendőd világos.
Mutasd meg, hogy közös az ellenségetek!
ÉRTELMISÉGIEK
SÖPREDÉK
És hogy leszámolsz velük.
LIBERÁLISOK
Ahogy ők tették.
Líbia későbbi ura, Moammer Kadhafi fiatal korától
uszított a Nyugat által támogatott monarchia ellen,
korrupciót kiáltva.
Amikor puccsal megdöntötte, hősként fogadták.
Észak-Korea atyja, Kim Ir Szen úgy lett vezető, hogy a népét
a megszálló japán hadseregtől elszenvedett megaláztatásokra emlékeztette.
Idi Amin az ugandaiaknak a gyarmattartóik, a britek elleni utálatát használta ki.
Talán mást próbálnak mutatni, de a brit imperializmusnak vége.
Az I. világháborút Németországban hiperinfláció követte,
hatalmas munkanélküliség,
egyetlen kenyér is egy óriási köteg pénzbe került.
A kiábrándult tömegben ott volt a 30 éves Adolf Hitler,
aki sorsdöntő lépésre készült a hatalom felé vezető úton.
München, 1919.
Adolf Hitler szinte nincstelen, munkanélküli művész.
Erős véleménye van arról, hogy miért történt mindez,
és ki volt az oka.
Hitler állást kap a katonai felderítésnél.
Az első feladata megfigyelni
egy antiszemita jobboldali csoport, a Német Munkások Pártja gyűlését.
A felettesei azt várják, hogy feltűnés nélkül jegyzeteljen, és jelentsen.
De Hitlernek nehezen lehetett parancsolni.
Évek haragja és frusztrációja tört utat.
Kikel a zsidó összeesküvés ellen, amely elnyomja a büszke német népet.
Mielőtt folytatnánk, hallgassuk meg,
milyen összeesküvés-elméletet terjesztett.
Hitler azt mondta,
hogy a Wall Street pénzemberei és a moszkvai kommunisták
ugyanannak a zsidó összeesküvésnek a részei.
Nevetségesen hangzik, de erről győzte meg a német népet.
Nevetséges vagy sem, Hitler szavai telibe találnak.
Immár a párt tagjaként megszállottan tökéletesíti az előadását.
A beszédei nagy részben a gyűlöletre építettek.
Németország megtisztítása a zsidóktól, bosszú az ország megalázói ellen.
Az ország felemelkedése, ami a büszkeség kérdése.
Hitler hamarosan a párt vezetője lesz,
amely új nevet vesz fel.
Megalakul a Német Nemzetiszocialista Munkáspárt,
más néven a náci párt.
Hitler szabadon adhatja ki magából a dühét,
és hűséges követői isszák a szavait.
Sok német érezte azt, hogy a titkos gondolataikat mondja ki,
kifejezve, amit ők nem tudtak.
Miért működik olyan jól a dolog?
Mert az emberek végre szabadon önmaguk lehetnek.
A közös sérelmek összehozzák az embereket,
és ez jó érzés, mert ott a szolidaritás,
és van egy erős vezér,
aki a kisebbség ellen vezeti az embereket,
vagy a külső fenyegetés ellen.
Nehéz elhinni, hogy az emberek másokat okolnak a bajaikért, igaz?
NÉMETEK A ZSIDÓ PROPAGANDA ELLEN
Ne tegyünk úgy, mintha a németek a '20-as években
rosszabb emberek lettek volna nálunk.
Ha valaki tényleg úgy érzi, hogy az országba beférkőzött az ellenség,
elvárja, hogy a politikusok tegyenek valamit.
Könnyen dőlünk hátra azzal,
hogy engem sosem csábított volna el
egy Hitlerhez hasonló zsarnok szirénhangja.
Garantálom, hogy de.
Csakhogy az abszolút hatalomhoz
nem elég a vonzó üzenet. Meg kell szerettetni az üzenet hozóját.
Kövessük az útmutatót!
TAKTIKA A NÉP EMBERE
Zsarnokként te leszel a nemzet arca,
és ennek az arcnak a megjelenítése csak tőled függ.
Ugyanakkor most, a menetelés elején, az útmutató pontosan kijelöli
a kialakítandó képet.
Mutasd meg, hogy közéjük tartozol!
Hozzunk példákat?
Benito Mussolini olasz diktátor
büszkén nevezte magát a nép emberének,
és gyakran játszott rá arra, hogy egy kisvárosi kovács fia.
Az uralma elején Idi Amin nyitott dzsippel közlekedett Ugandában,
és gyakran harmonikázott nyilvános eseményeken.
Moammer Kadhafi beduin gyökereit mutatta ki azzal,
hogy törzsi ruhákat hordott, és az utazásain sátorban aludt.
Ki tudná jobban valóra váltani egy nép álmait,
mint az, aki azt érzi, amit ők,
és osztozik az álmaikban?
A sikeres zsarnok biztos jele,
hogy sikerül eggyé válni a tömegekkel.
A zsarnok azt mondja, hogy én és ti egyek vagyunk.
Egyetlen kollektív organizmus.
Hitler ezt gyakran hozta fel a beszédeiben.
Engem csak a német nép érdekel.
Csak hozzájuk tartozom. Mindenemmel a német népet szolgálom.
Ha valaki a nép embereként definiálja magát,
Minden az apró részleteken múlik.
Hitler nem öltözött elegánsan.
Mindig egyenruhában járt.
Az I. világháború lövészárkaiból jött,
szerinte a háború teszi a férfit…
Ez egyértelműen fontos volt ahhoz,
hogy megnyerje a nép tartós támogatását.
Szóval, mi van ezzel…
a bajusszal?
A bajusz átalakult
a hosszú verzióból, amelyet az I. világháborús és a korai képeken látunk.
Valami rávette a változtatásra.
Az egyik elmélet szerint a kackiás szőrzetet
a gázálarc miatt rövidítette meg.
Mások szerint egy kortárs német hősre akart hasonlítani,
Hans Koeppenre.
Hitler talán nem gondolta, hogy a borotvával halhatatlant alkot.
De néha a jövendő zsarnokoknak…
simán szerencséje van.
Klasszikus fogkefebajusszá válik,
amelyet az alsó középosztály viselt
Európa-szerte.
Hitler ezzel a származására utalt.
Ha kialakult az erős kötelék a köznéppel,
azt hihetnénk, ezzel közel a cél,
de ne kapkodjuk el.
Ha történelmet akarsz írni, még mélyebben kell megfognod az embereket.
A tudattalan szintjén.
TAKTIKA A MÁRKAÉPÍTÉS EREJE
14 ÉVVEL HITLER HATALOMÁTVÉTELE ELŐTT
Miután kitört a sörözőkből az 1920-as években,
a náci párt nőtt,
de tucatszám akadtak uralomra törő jobboldali pártok.
Úgy, mint a termékeknél, ha a mozgalmad piacvezető akar lenni,
marketingstratégia kell.
Naponta 192 000 üveg halad át itt.
Hitler pedig született reklámszakember volt.
Mintha a gép adna életet nekik.
Az emberek szimbólumává válnak,
a jövőt várják, láthatatlan erők irányítják őket,
ma még ködös sorsuk felé haladnak.
Hitler értette a képek erejét.
Felismerte a márkázás fontosságát.
Nem elég az ember,
az ikonográfia is kell mellé.
És ha szimbólumokról beszélünk,
ez itt tagadhatatlanul erős.
Gyakorlatilag nincs híresebb márka
a horogkeresztnél, vörös zászlón, fehér körben.
Valószínűleg ma is a történelem legerősebb ikonja.
Azonban bármilyen vonzó a jó szimbólum,
az igazi erőt az emberek jelentik, akiket a sikerhez kell öltöztetni.
* TERVEZTE: HUGO BOSS
Hitler a barnaingesekkel pipálta ki ezt a tennivalót.
Egyszerűen csak egyenruhát húzni,
és valami rajtuk túlmutató dolog, a mozgalom részévé válni nagyon fontos
a német lélek számára.
Az egyenruha az áldozathozatalt,
a kötelességet, engedelmességet, hűséget jelentette.
Más szóval,
ha egyenruhában vagy, a csapat tagja leszel.
Ki ne akarna csapattag lenni?
A behódolás és alkalmazkodás a zsarnokok egyik elsődleges célja.
Néha azért érnek el sikert,
mert megdöbbentő módon meg tudják győzni a híveiket arról,
hogy ez igazából nem behódolás,
hanem egység.
A jól márkázott és egységes mozgalmat
idővel nem lehet figyelmen kívül hagyni.
Hitler bevonzza az embereket
a politikai előadásaival.
Horogkeresztek, menetelő egyenruhások, fáklyás felvonulások, hatásos beszédek…
Ez mindenkit megkísért. Ha mindenki benne van,
ha mindenki játszik, ideje csatlakozni.
Jól hangzik.
De a látványos előadás és a fess megjelenés
még kevés a hatalom megragadásához.
Növelni kell a szervezetet,
és kulcsfontosságúvá válnak a személyügyi döntések.
TAKTIKA ÉPÍTS CSAPATOT
Senki, de senki sem kormányoz egyedül.
Idi Amin sem, XIV. Lajos sem, aki azt mondta: „L'etat c'est moi”,
az állam én vagyok.
Senki sem uralkodik egyedül.
A hatalom megragadásához megbízható csapat kell,
amely felerősíti az üzeneted és védelmez.
Lássuk a példákat!
Moammer Kadhafi tiszttársainak belső köre
segített a király elleni puccs végrehajtásában,
és a kormány kialakításában, melyet 40 évig vezetett.
Szaddam Husszein a közvetlen családtagjaira
és a törzse tagjaira támaszkodott
a teljes uralma alatt.
Sztálin beemelte a fő támogatóit a Központi Bizottságba.
Így megszabadulhatott a riválisaitól, és magához ragadhatta a hatalmat.
Ha a hatalom bebiztosítására épít csapatot az ember,
nem érheti be bárkivel.
Mint minden vezetőnek, sokféle készségű ember kell,
akik megvalósítják a víziódat.
Egy profi szervező, aki hatékonyan működteti és növeli a mozgalmat.
Egy könyörtelen katona,
aki rávesz másokat, hogy erőszakot alkalmazzanak a nevedben.
Egy asszisztens, aki megszervezi a feladataidat,
és megörökíti a bölcsességeidet az utókornak,
plusz egy kitüntetett hős,
aki segít lenyűgözni a gazdagokat,
mert a forradalom nem olcsó.
És persze mindig keresni kell a friss tehetségeket.
Csakhogy a mozgalom növekedésével egyesek a kihívóiddá válhatnak,
szóval sose felejtkezz el a legfontosabb követelményről.
Olyan emberek kellenek, akik biztosan hűségesek maradnak.
Ebben Hitler mindig számíthatott rá,
a leghűségesebb hívére.
Joseph Goebbelsre.
Goebbels bálványozta Hitlert.
Meghallgatta egy beszédét,
és csak annyit tudott mondani, ő a kiválasztott.
Goebbels tisztában volt a modern média hatalmával,
a mozi hatalmával, tudta, hogy kell uralni a médiát,
és tudta, milyen hatékony az üzenetek sulykolása.
Joseph Goebbels a propagandafőnöke lett.
A tehetség is fontos,
de a lényeg, hogy a követőid téged helyezzenek az első helyre,
még ha rosszra is fordul a helyzet.
Goebbels annyira hívő volt, hogy amikor eljött a vég 1945-ben,
a feleségével megmérgezték a hat gyereküket,
aztán ő is öngyilkos lett,
mert Hitler nélkül nem bírt tovább élni.
Ilyen az igaz hűség.
Ha hűségesen követted a hatalom megszerzésének útmutatóját,
megkerested a magasztos küldetésedet, kihasználtad az emberek dühét,
megmutattad, hogy közéjük tartozol,
és felejthetetlen arculatot adtál a mozgalmadnak.
Megvan a harcra kész belső köröd is.
De az utolsó lépés megtételéhez
még meg kell ragadni a megfelelő alkalmat.
És ha eljön, nem hibázhatsz.
TAKTIKA VÁLASZD MEG, MIKOR CSAPSZ LE
Ahogy nő a feszültség a cselekvés előtt, minden az időzítésen múlik.
Végtelen türelemmel kell várnod, hogy lecsaphass.
Hosszú távra kell gondolkodnod.
Hidd el, a türelem kifizetődő.
Megmutatom.
Szaddam Husszein Irak alelnökeként
egy évtized alatt építette fel a hozzá hű titkosszolgálatot,
hogy aztán a segítségével megragadja a hatalmat.
Sztálin hét éven át szolgálta odaadóan Lenint,
mire a Szovjetunió atyja hatalmat adott neki.
Idi Amin Ugandában
lassan rakta tele a hadsereget a törzse, a kakwák tagjaival,
akikkel aztán megpuccsolta az elnököt.
Hitler majdnem mindent elrontott azzal,
hogy túl korán próbált lépni.
11 ÉVVEL HITLER HATALOMÁTVÉTELE ELŐTT
A müncheni sörpuccs.
Hitler nagyon furcsa, amatőr puccsot vezetett,
amelyben a náci csőcselékkel
kimasírozott München utcáira.
El akarta fogni Bajorország vezetőit,
hogy a hatalom átadására kényszerítse őket.
Rengeteg volt a félreértés.
Amikor elhagyták a sörcsarnokot, megtámadták őket a rendőrök.
Hatalmas hiba volt.
LANDSBERG BÖRTÖN
Hitler a Landsberg Börtönbe kerül.
A világsajtó leírta.
Klasszikus példa a New York Times, amely azt írta,
„Herr Hitler valószínűleg hamarosan visszavonul a politikától”.
Pontosan ezt tette, és többé nem hallottunk róla.
VÉGE
Igen, nyilván.
Az egyik leghűségesebb embere, Rudof Hess van mellette,
és Hess győzi meg arról,
hogy foglalja össze az elveit.
Így születik meg a könyve, a Mein Kampf,
vagyis a Harcom.
Azonban a céljai papírra vetése, és a szabadulás alig kilenc hónap után,
nem változtatott azonnal Hitler helyzetén.
A helyzet valójában romlott.
A 20-AS ÉVEK ARANYKORA
A féktelen 20-as évek a szabad önkifejezés és a lehetőségek kora volt.
Az öltözködésben, az életstílusban…
A nők szabadabbak lettek.
Ez izgalmas volt!
Aligha.
Egy feltörekvő zsarnoknak nincs rosszabb az elégedett népnél.
A 20-as évek csendesek Hitlernek.
Küszködött.
NÁCI PÁRT 2,6%
De a szép idők szerencsére véget értek.
Az USA tőzsdéje 1929 októberében összeomlott,
magával rántva a világ többi piacát is.
Elkezdődött a válság, és ekkor jött el a náci párt ideje.
A válság előtt nem volt eldöntött tény,
hogy ők lesznek a legerősebb párt.
A párt 1932 júliusára 37%-os támogatottsági csúcsot ért el,
és Hitler kancellár lett.
1933. JANUÁR 30. HITLER NÉMETORSZÁG KANCELLÁRJA LESZ
Azzal, hogy Hitler kancellár lett, nem kapott teljhatalmat.
Nem lett államfő. Az elnök felette állt.
Meg kellett ragadnia a lehetőségeket
a hatalma megerősítésére.
És egy jó válságnál nincs jobb lehetőség.
A Reichstag felgyújtása volt a kulcspillanat.
1933. FEBRUÁR 27.
Mi lehet rosszabb, mint látni a kormányzat szívét porig égni?
A helyszínre érve azonban Hitler nem döbbentnek, hanem furcsán lelkesnek tűnik.
„Ezzel új korszak kezdődik Németország történetében” – mondja egy tudósítónak.
A párt hivatalos napilapjának szerkesztőségébe siet,
és hajnalig dolgozik.
Az újság másnap a kommunistákat vádolja meg a gyújtogatással.
Egyeseknek más elmélete van a történtekről.
Szerintük náci ügynökök tették,
Hitler személyes parancsára,
hogy szimpátiát ébresszenek a párt iránt.
A pletykákra nem figyelve
Hitler a miniszterektől vészhelyzeti rendelet aláírását követeli,
amely náci rendőrállammá változtatja Németországot,
és Paul von Hindenburg elé terjeszti.
Hindenburg tehetetlen Hitler akaraterejével
és a nemzeti válsággal szemben.
A rendelet birtokában Hitler bebörtönözteti ellenfeleit,
a sajátján kívül feloszlat minden pártot, és cenzúrázza a sajtót.
Hitler az alkalmat kereste,
hogy eltiporja a szabadságjogokat és az ellenfeleit,
és meg is találta.
A diktátorjelöltek ösztönösen tudják,
hogy a fenyegetés hatására az emberek
vezetőt keresnek, és támogatják azt, akit erősnek gondolnak.
Minden készen áll, már csak várni kell egy kicsit.
Von Hindenburg 17 hónappal később meghalt,
és Hitler Németország államelnöke és kancellárja lesz,
16 évvel azután, hogy felismerte a küldetését a lövészárkokban,
és még csak most lát munkához.
Gratuláció jár azoknak, akik eljutottak idáig.
Sikerült felépíteni a mozgalmat és megragadni a hatalmat.
Csakhogy van rossz hír is.
Többé nem a gyengébb vagy.
Te vagy az úr,
és ezzel célponttá váltál.
Tehát, hogy konszolidálod az uralmad,
és tartod sakkban a riválisaidat?
Kérjük meg Szaddam Husszeint, hogy adjon választ a kérdésre,
amely minden új és sebezhető diktátort foglalkoztat.
Hogy tartod kordában a farkasokat?
A feliratot fordította: Vass András